गृह मंत्रालय
केन्द्रीय गृह एवं सहकारिता मंत्री श्री अमित शाह ने आज हरियाणा के पंचकूला में खेलो इंडिया यूथ गेम्स-2021 का शुभारंभ किया
मुझे इस बात का हर्ष है कि प्रधानमंत्री श्री नरेन्द्र मोदी जी ने इन खेलों के आयोजन का मौक़ा इस बार हरियाणा को दिया है जो एक तरह से पूरे देश की खेल कैपिटल है
खेलो इंडिया गेम्स का ये चौथा संस्करण है और ये खेल पूरे देश के खिलाड़ियों को मंच देने में सफल रहे हैं
हमारी सरकार ने इन खेलों का चरणबद्ध आयोजन करके खिलाड़ियों को मंच प्रदान करने का काम किया है
पूरा देश हरियाणा के खिलाड़ियों पर गर्व और अभिमान करता है कि उन्होंने देश को कई मेडल दिलाए हैं
5 शहरों में 4 से 13 जून तक खेले जाने वाले ये खेल सिर्फ़ एक स्पर्धा नहीं है, बल्कि भारत के खेलों और खिलाड़ियों को दुनिया में अहम स्थान पर पहुंचाने की सीढ़ी हैं
देश के प्रधानमंत्री श्री नरेन्द्र मोदी जी 8 सालों में हर क्षेत्र में भारत विश्व में प्रथम स्थान पर हो, इस प्रकार काम करके देश का सम्मान बढ़ाया है
देशभर में खेल का इन्फ्रास्ट्रक्चर बनाने, खेल संघों को मज़बूती देने, पारदर्शी तरीक़े से खिलाड़ियों का चयन, उनकी ट्रेनिंग और कोचिंग को बल देने का काम देश के प्रधानमंत्री ने किया है
विगत दिनों में जितनी भी खेल स्पर्धाएं हुई हैं, वो बताती हैं कि मोदी जी ने खेल के क्षेत्र में जो भी प्रयास किए हैं उनके परिणाम अब दिखने लगे हैं
2014 में खेल मंत्रालय का बजट 866 करोड़ रूपए था जिसे 2022 में बढ़ाकर 1993 करोड़ रूपए करने का काम देश के प्रधानमंत्री श्री नरेन्द्र मोदी जी ने किया है
2016 ओलंपिक में दो पदक के बाद 2021 में सात ओलंपिक पदक हमारे खिलाड़ी जीते हैं, 2016 पैरालंपिक में 4 से बढ़कर 2021 में 19 पदक जीते हैं
ब्राज़ील के 2017 डेफ़ ओलंपिक में 5 पदक से बढ़कर 2022 में हमारे खिलाड़ियों ने 16 पदक जीते, 2014 राष्ट्रमंडल खेलों में 15 स्वर्ण पदक मिले थे जबकि 2018 में 26 स्वर्ण पदक हमारे खिलाड़ियों ने जीते हैं
2014 एशियाड में 57 से बढ़कर 2018 में 70 पदक हमारे खिलाड़ी लाए, पहली बार थाईलैंड में थॉमस कप जीतकर हमने रिकॉर्ड बनाया है
खिलाड़ियों से कहना चाहता हूं कि पानी से नहाने वाले सिर्फ़ दिखावट बदलते हैं लेकिन जो पसीने से नहाते हैं वो इतिहास बदलते हैं
इन खेलों का दसवां संस्करण आते-आते भारत ज़रूर ओलंपिक पदक तालिका में एक से पांचवे स्थान के बीच दिखाई देगा
केन्द्रीय गृह एवं सहकारिता मंत्री श्री अमित शाह ने आज हरियाणा के पंचकूला में खेलो इंडिया यूथ गेम्स-2021 का शुभारंभ किया। इस अवसर पर हरियाणा के मुख्यमंत्री श्री मनोहर लाल, केन्द्रीय खेल और युवा मामलों के मंत्री श्री अनुराग ठाकुर और केन्द्रीय गृह, खेल और युवा मामलों के राज्यमंत्री श्री निशिथ प्रमाणिक सहित अनेक गणमान्य व्यक्ति उपस्थित थे।
इस अवसर पर अपने संबोधन में केन्द्रीय गृह मंत्री ने कहा कि मुझे इस बात का हर्ष है कि प्रधानमंत्री श्री नरेन्द्र मोदी जी ने इन खेलों के आयोजन का मौक़ा इस बार हरियाणा को दिया है जो एक तरह से पूरे देश की खेल कैपिटल है। उन्होंने कहा कि खेलो इंडिया गेम्स का ये चौथा संस्करण है और ये खेल पूरे देश के खिलाड़ियों को मंच देने में सफल रहे हैं।
श्री अमित शाह ने कहा कि प्रधानमंत्री श्री नरेन्द्र मोदी जी के नेतृत्व में केन्द्र सरकार ने इन खेलों का चरणबद्ध आयोजन करके खिलाड़ियों को मंच प्रदान करने का काम किया है। उन्होंने कहा कि पूरा देश हरियाणा के खिलाड़ियों पर गर्व और अभिमान करता है कि उन्होंने देश को कई मेडल दिलाए हैं।
श्री शाह ने कहा कि 5 शहरों में 4 से 13 जून तक खेले जाने वाले ये खेल सिर्फ़ एक स्पर्धा नहीं है, बल्कि भारत के खेलों और खिलाड़ियों को दुनिया में अहम स्थान पर पहुंचाने की सीढ़ी हैं। देश के प्रधानमंत्री श्री नरेन्द्र मोदी जी 8 सालों में हर क्षेत्र में भारत विश्व में प्रथम स्थान पर हो, इस प्रकार काम करके देश का सम्मान बढ़ाया है।
केन्द्रीय गृह एवं सहकारिता मंत्री ने कहा कि देशभर में खेल का इन्फ्रास्ट्रक्चर बनाने, खेल संघों को मज़बूती देने, पारदर्शी तरीक़े से खिलाड़ियों का चयन, उनकी ट्रेनिंग और कोचिंग को बल देने का काम देश के प्रधानमंत्री ने किया है और विगत दिनों में जितनी भी खेल स्पर्धाएं हुई हैं, वो बताती हैं कि मोदी जी ने खेल के क्षेत्र में जो भी प्रयास किए हैं उनके परिणाम अब दिखने लगे हैं।
श्री शाह ने कहा कि वर्ष 2014 में खेल मंत्रालय का बजट 866 करोड़ रूपए था जिसे 2022 में बढ़ाकर 1993 करोड़ रूपए करने का काम देश के प्रधानमंत्री श्री नरेन्द्र मोदी जी ने किया है। खेलों में भारतीय खिलाड़ियों के हालिया शानदार प्रदर्शन का ज़िक़्र करते हुए केन्द्रीय गृह मंत्री ने कहा कि 2016 ओलंपिक में दो पदक के बाद 2021 में सात ओलंपिक पदक हमारे खिलाड़ी जीते हैं जबकि 2016 पैरालंपिक में 4 से बढ़कर 2021 में 19 पदक जीते हैं। ब्राज़ील के 2017 डेफ़ ओलंपिक में 5 पदक से बढ़कर 2022 में हमारे खिलाड़ियों ने 16 पदक जीते, 2014 राष्ट्रमंडल खेलों में 15 स्वर्ण पदक मिले थे जबकि 2018 में 26 स्वर्ण पदक हमारे खिलाड़ियों ने जीते हैं। 2014 एशियाड में 57 से बढ़कर 2018 में 70 पदक हमारे खिलाड़ी लाए, पहली बार थाईलैंड में थॉमस कप जीतकर हमने रिकॉर्ड बनाया है।
श्री अमित शाह ने खिलाड़ियों से कहा कि पानी से नहाने वाले सिर्फ़ दिखावट बदलते हैं लेकिन जो पसीने से नहाते हैं वो इतिहास बदलते हैं। उन्होंने विश्वास व्यक्त किया कि इन खेलों का दसवां संस्करण आते-आते भारत ज़रूर ओलंपिक पदक तालिका में एक से पांचवे स्थान के बीच दिखाई देगा।